เงินบาทอ่อนค่าหลังตัวเลขส่งออกเดือน พ.ย. ยังติดลบ
ค่าเงินบาทปิดตลาดเย็นนี้ (28 ธ.ค.) ที่ระดับ 36.12 บาท/ดอลลาร์ อ่อนค่าจากเปิดตลาดเช้านี้ที่ระดับ 36.08 บาท/ดอลลาร์ หลังกระทรวงพาณิชย์ประกาศตัวเลขส่งออกเดือน พ.ย.58 ยังหดตัว โดยระหว่างวันเงินบาทเคลื่อนไหวในกรอบระหว่าง 36.07-36.13 บาท
28 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (28 ธ.ค.) ที่ระดับ 36.12 บาท/ดอลลาร์ อ่อนค่าจากเปิดตลาดเช้านี้ที่ระดับ 36.08 บาท/ดอลลาร์ หลังกระทรวงพาณิชย์ประกาศตัวเลขส่งออกเดือน พ.ย.58 ยังหดตัว โดยระหว่างวันเงินบาทเคลื่อนไหวในกรอบระหว่าง 36.07-36.13 บาท
“หลังเปิดตลาดทรงตัว พอประกาศตัวเลขส่งออก เงินบาทก็อ่อนค่าไปทำไฮที่ระดับ 36.13(บาท/ดอลลาร์) ประกอบกับตลาดมีแนวโน้มซื้อดอลลาร์อยู่แล้ว แต่ trade balance ยังเกินดุลอยู่ ทำให้ค่าเงินบาทไม่อ่อนไปมากนัก แนวโน้มพรุ่งนี้น่าจะเคลื่อนไหวในกรอบแคบๆ เช่นเดิม ทั้งสัปดาห์มองว่าไม่น่าอ่อนค่าเกิน 36.20(บาท/ดอลลาร์)” นักบริหารเงินกล่าว
ขณะที่ประเมินกรอบการเคลื่อนไหวของเงินบาทในวันพรุ่งนี้ไว้ที่ 36.08-36.18 บาท/ดอลลาร์
 
ที่มา: สำนักข่าวอินโฟเควสท์